*Järjestysääntöjen tarkoitus on edistää koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä.*

*Koulun järjestyssäännöt perustuvat*[*perusopetuslakiin*.](http://www.finlex.fi/fi/laki/ajantasa/1998/19980628)

* Perusopetuslaki N:o 628 / 1998
* Laki perusopetuslain muuttamisesta N:o 642/2010
* Laki toimenpiteistä tupakoinnin vähentämiseksi 10§ ja 12 §

*Lisäksi oppilaan velvollisuuksista on säädetty perusopetuslain pykälissä 35 § ja 36 §****.***

* Oikeus saada opetusta (30 §)
* Käydä koulua säännöllisesti (35§)
* Oikeus turvalliseen opiskeluympäristöön (29 §)
* Suorittaa tehtävät tunnollisesti ja käyttäytyä asiallisesti (35 §)

*Koulun järjestyssäännöt ovat voimassa koulupäivän aikana koulun alueella, koulumatkalla, kaikissa koulun järjestämissä tilaisuuksissa myös koulualueen ulkopuolella.*

1. KOULUMATKA

* Oppilas kulkee kouluun reippaasti suorinta tietä. Koulusta lähdetään heti koulupäivän päätyttyä ja mennään suorinta tietä kotiin.
* Koulun suosittelee pyörällä kouluun tuloa vasta kolmannesta luokasta lähtien turvallisuussyistä.
* Polkupyörä tulee sijoittaa niille varatuille alueille ja se tulee lukita. Koulumatkalla ja kouluaikana tehtävillä pyöräretkillä on oppilaan käytettävä kypärää.
* Kaikista koulumatkalla sattuvista tapaturmista tulee oppilaan viipymättä ilmoittaa koululle.
* Koulumatkalla noudatetaan hyviä käytöstapoja ja liikennesääntöjä. (LIITE 1)
* Oppilaat kulkevat kouluun jalankulkuun ja pyöräilyyn osoitettuja kulkuväyliä pitkin.
* Koulun pihalle saa ajaa vain taksit ja huoltoautot. Parkkipaikka on tarkoitettu vain henkilökunnalle. Autolla kouluun tuodessaan huoltaja jättää oppilaat linja-autoasemalle, josta oppilas kävelee kouluun.

2. KOULUAIKA

* Kouluaika alkaa, kun oppilas lähtee kotoa ja päättyy, kun hän palaa suorinta reittiä koulusta kotiin.
* Koulupäivän päätyttyä oppilas poistuu koulualueelta, poikkeuksena kyydityksistä johtuva odottelu.
* Kouluajan mahdollisista poikkeuksista informoidaan aina huoltajia.

3. KOULUN PIHA-ALUE JA VÄLITUNNIT

* Oppilaan tulee pysyä koulualueella koulupäivän ajan. Koulun rajat on merkitty. Alueelta poistumiseen hän tarvitsee opettajan luvan.
* Koulualueella ei ajeta pyörällä, eikä muulla kulkuvälineellä koulupäivän aikana.
* Pyörätelineiden ympäristö ei ole välituntialuetta.
* Välitunnille mennään heti oppitunnin päätyttyä.
* Oppilas viettää välitunnit koulun pihalla, ellei opettajan kanssa ole toisin sovittu.
* WC:ssä käydään mahdollisuuksien mukaan välittömästä oppitunnin päätyttyä ennen välituntia.
* Välitunneilla noudatetaan koulun välituntisääntöjä (LIITE 2.)
* Viikon aikana on kaksi erikseen sovittua välituntia, jolloin oppilaat saavat käyttää omia puhelimia välitunneilla, mikäli huoltaja on antanut siihen luvan. Puhelinta käytetään erikseen sovittujen sääntöjen puitteissa.

4. KOULUN SISÄTILAT

* Sisälle kouluun tullaan vasta kellon soidessa, ei sitä ennen.
* Oppilaat tulevat sisälle heille osoitetusta ovesta.
* Ulkovaatteet oppilas jättää naulakkoon ja kengät niille varatulle telineelle. Sisäkenkien käyttö on sukkien kastumisen ja likaantumisen vuoksi suositeltavaa.
* Käytävillä liikutaan kävellen välttäen melua.
* Naulakoilta siirrytään viivyttelemättä luokkaan.

5. OPPITUNNIT

* Oppilas tulee tunnille täsmällisesti, läksyt tehtyinä.
* Oppilas osallistuu luokassa tuntityöskentelyyn ja hänellä on mukanaan tunnilla tarvittavat opiskeluvälineet.
* Oppilas antaa työrauhan kouluyhteisössä.
* Luokassa ollaan ilman päähinettä, ellei asiasta ole erikseen sovittu opettajan ja huoltajien kanssa.
* Oppilas huolehtii pulpetin ja sen ympäristön siisteydestä.
* Oppilas toimii tunnilla opettajan ohjeiden mukaan.
* Mikäli huoltaja on antanut suostumuksensa, oppilas voi käyttää opiskelussa omia tietoteknisiä laitteita, noudattaen niiden käytössä opettajan antamia ohjeita.

6. KÄYTTÄYTYMINEN

* Oppilaan tulee noudattaa hyviä tapoja ja ottaa muut ihmiset huomioon: olla suvaitsevainen, ystävällinen ja kohtelias.
* Oppilaan tulee puhua asiallisesti.
* Kiroilu on kouluaikana kielletty.
* Oppilaan tulee toimia opettajan antaman ohjeistuksen ja järjestyssääntöjen mukaan koulupäivän aikana.
* Oppilas ei saa tuoda kouluun karkkeja, limsoja, energiajuomia yms. tuotteita, eikä nauttia niitä koulupäivän aikana. Opettajan ohjeistama välipala on erikseen sovittavissa.

7. PUHELIMET, TIETOKONEET JA MUUT DIGITAALISET LAITTEET

* Kännykkä yms. laitteet tulee pitää äänettömänä repussa tai taskussa koulupäivän aikana.
* Kännykkää yms. laitteita saa käyttää koulupäivän aikana vain opettajan ohjeistuksen mukaan kouluun liittyvissä tehtävissä, mikäli huoltaja on antanut tähän luvan.
* Kännykkää saa käyttää kahdella erikseen sovitulla välitunnilla, huoltajan luvalla.
* Kännykällä ei saa kuvata eikä taltioida mitään koulupäivän aikana koulun alueella, eikä siitä saa aiheutua mitään häiriötä koulupäivän aikana.
* Koulun laitteita tulee käyttää saadun ohjeistuksen mukaan vastuullisesti omalla käyttäjätunnuksella.
* Koulutyötä häiritsevän puhelimenkäytön takia opettaja voi pyytää oppilasta antamaan puhelimen säilytykseen koulupäivän ajaksi. Asiasta informoidaan huoltajaa.

8. TURVALLISUUS

* Oppilaan tulee noudattaa jokaisessa koulun tilassa ja toiminnassa siihen määriteltyjä turvallisuusohjeita. (Poistumistiet, teknisen / tekstiilityön luokan ohjeet)
* Oppilas ei saa tuoda kouluun mitään vaarallisia aineita tai välineitä, joissa voi olla turvallisuusuhka.
* Oppilas ei saa omalla toiminnalla aiheuttaa vaaraa itselleen eikä muille.
* Ketään ei saa kiusata.
* Oppilaan tulee ilmoittaa havaitsemastaan kiusaamisesta, mahdollisesta vaaratilanteesta tai vahingosta viipymättä koulun aikuiselle.

9. KOULURUOKAILU

* Ruokajonossa ja ruokalassa tulee välttää kovaäänistä keskustelua.
* Oppilas noudattaa hyviä ruokailutapoja ja ottaa ruokaa sen verran kuin jaksaa syödä ja mikä on ohjeistus.
* Ruokailuvälineet oppilas palauttaa niille varatuille paikoille ja huolehtii, että palautettu lautanen on tyhjä.
* Ruokalasta poistutaan, kun opettaja antaa siihen luvan.
* Ruokalassa noudatetaan ruokalan ohjeita (LIITE 3)

10. TUPAKKATUOTTEET, SÄHKÖTUPAKAT NIIHIN RINNASTETTAVAT TUOTTEET JA MUUT PÄIHTEET

* Tupakan/sähkötupakan poltto ja muiden päihteiden käyttö sekä niiden tuominen kouluun tai koulualueelle on ehdottomasti kielletty.
* Näiden tuotteiden osalta noudatamme Kouvolan kaupungin antamaa ohjeistusta, jossa kerrotaan koulun toimintatavoista, oppilaan rikkoessa kyseisiä sääntöjä. (LIITE 4)
* Mitään tupakkatuotteita, niihin rinnastettavia tuotteita tai muita päihteitä ei saa käyttää koulualueella, koulumatkalla, koulun toimintaan liittyvillä retkillä tai muissa tapahtumissa, eikä koulun läheisyydessä.
* Henkilökunnalla on oikeus tarkistaa oppilaan tavarat, mikäli on perusteltu epäily siitä, että oppilaalla on hallussaan kiellettyjä aineita tai tavaroita.

11. KURINPITOTOIMET

* Opetusta häiritsevä tai muuten epäasiallisesti käyttäytyvä oppilas voidaan määrätä poistumaan luokasta.
* Järjestyssääntöjä rikkovalle oppilaalle voidaan järjestää kasvatuskeskustelu tai enintään kahden tunnin jälki-istunto.
* Lisäksi kurinpitokeinona oppilaalle voidaan antaa kirjallinen varoitus tai hänet voidaan erottaa koulusta enintään kolmeksi kuukaudeksi.
* Kotitehtävänsä laiminlyönyt oppilas voidaan määrätä suorittamaan tehtävät koulupäivän jälkeen. 1.-2. luokan oppilaiden kotiin asiasta on kuitenkin aina ilmoitettava.

12. OMAISUUDEN JA TOISEN VAHINGOITTAMINEN

* Oppilas ei saa koskea luvatta toisen omaisuuteen.
* Jos oppilas tahallisesti vahingoittaa toisen omaisuutta, on hän korvausvelvollinen.
* Oppilaan tulee käsitellä koulun omaisuutta ja koulutarvikkeita huolellisesti.
* Jos oppilas rikkoo tahallisesti koulun omaisuutta, on hän korvausvelvollinen.
* Vahingon sattuessa on siitä heti ilmoitettava henkilökunnalle.
* Jos oppilas hukkaa oppikirjansa, on hän velvollinen ostamaan uuden.
* Mikäli oppilas kadottaa tai hajottaa koulutarvikkeensa, hän joutuu itse ostamaan uudet työvälineet.
* Oppilaan aiheuttaessa vahinkoa toiselle, tulee asia käydä aina läpi opettajan kanssa, joka ohjaa tapauksen tarvittaessa eteenpäin virkavelvollisuutensa puitteissa.

13. POISSAOLOT

* Huoltajan tulee ilmoittaa poissaolosta Wilman välityksellä heti poissaolopäivän aamuna.
* Poissaolojen seurannassa noudatetaan Kouvolan kaupungin ohjeistusta, poissaoloihin puuttumisen malli (LIITE 5)
* Huoltajan pyynnöstä luokanopettaja voi antaa ylimääräistä lomaa 1-5 päivää.
* Yli viikon pituiset lomat on anottava rehtorilta.
* Ylimääräisellä lomalla huoltaja on vastuussa siitä, että oppilas tekee koulutehtävänsä.
* Oppilaan tehtävänä on selvittää, mitä poissaoloaikana on opiskeltu ja hoitaa tehtävät.
* Oppilas valmistautuu suorittamaan poissaoloaikana tekemättä jääneen kokeen heti, kun tulee kouluun. Jos oppilas tarvitsee lisäaikaa, hän neuvottelee siitä erikseen opettajan kanssa.

14. ASIOIMINEN OPETTAJANHUONEESSA TAI MUUN HENKILÖKUNNAN TILOISSA

* Oppilas koputtaa, odottaa aikuisen tulevan paikalle, tervehtii ja esittää asiansa kohteliaasti. (LIITE 6)